Page:Scotland's skaith, or, The history o' Will and Jean.pdf/5

 5 In a howm, wha's bonny burnie Whimperin' row'd its crystal flood, Near the road, whar trav'llers turn aye, Neat and bield a cot-house stood. White the wa's, wi' roof new theekit, Widow-boards just painted red; Lown 'mang trees and braes it reekit, Haflins seen and haflins hid. Up the gavel-end, thick spreadin', Crap the clasping ivy green: Back owre firs, the high craigs cleedin', Rais'd a' round a cozey screen ; Down below, a flowery meadow Join't the burnie's rambling line ;-- Here it was, that Vowe, the widow', This sam day, set up her sign. Brattling down the brae, and near its Bottom, Will first marvelling 'sees PORTER, ALE, and BRITISH SPIRITS, Painted bright between twa trees. "Gudesake! 'Tam, here's walth for drinkin'; "Wha can this new-comer be?” "Hoot! (quo' Tam), there's drouth in thinkin' "Let's in, Will, and syne we'll see." Nae mair time they took to speak, or Think of ought bat reaming jugs; Till three times in humming liquor Ilk lad deeply laid his lugs.